BOSNA I HERCEGOVINA

UNSKO SANSKI KANTON

OPĆINSKI SUD U BIHAĆU

Broj: 17 0 St 100318  19 St
Bihać,27.07.2026.godine
Općinski sud u Bihaću,stečajni sudija Senja Džafić,u stečajnom postupku nad  D.D.”ŠTAMPARIJA”-Ključ stečaju,dana 30.09.2025.godine donio je sljedeće;
                                                   R J E Š E N J E
Zaključuje se stečajni postupak nad imovinom stečajnog dužnika  D.D.”ŠTAMPARIJA”-Ključ stečaju,zbog nedostatka stečajne mase.
Ovo rješenje ima se objaviti u  “Službenim novinama  F BiH” i na oglasnoj tabli suda.
Nakon pravosnažnosti ovog rješenja, isto se ima dostaviti Općinskom sudu u Bihaću, Odjeljenju za sudski registar, radi brisanja stečajnog dužnika iz sudskog registra.
Obavještavaju se stečajni dužnik, stečajni upravnik i članovi Odbora povjerilaca da pravne posljedice zaključenja stečajnog postupka nastupaju osmog dana po proteku dva dana od dana objavljivanja ovog rješenja u "Službenim novinama Federacije BiH".
Stečajni upravnik Eljazović Merima, dipl.ecc. iz Bosanske Krupe,razrješava se dužnosti stečajnog upravitelja..
Stečajni postupak može se otvoriti/nastaviti ako zainteresirano lice,u roku od 8.dana od dana objave ovog rješenja u “Sl. Novinama F BiH”,predujmi iznos od 5.135,05 za pokriće troškova  stečajnog postupka.Predujam uplatiti na račun br.1610350003100065,otvoren kod Raiffeisen Bank BiH, Filijala Bihać i dostavi dokaz o uplati sudu.

O b r a z l o ž e n j e 
Predlagač, D.D.”ŠTAMPARIJA”-Ključ,po direktoru i zakonskom zastupniku  je dana 17.07.2019.godine,podnio prijedlog za otvaranje stečajnog postupka u kojem predlaže da sud pokrene stečajni postupak nad navedenim društvom sa prijedlogom da sud shodno odredbi člana 5. i 6. Zakona o stečaju utvrdi da li postoje razlozi za otvaranje stečajnog postupka i da li je prijedlog osnovan,te da u skladu od tog utvrđenja donese odgovarajuće odluke.


Da bi utvrdio postojanje stečajnog razloga iz člana 6. Zakona o stečajnom postupku sud je dana 30.09.2019. godine imenovao Merimu Eljazović,dipl.ecc. iz Bosanske Krupe,  za privremenog stečajnog upravnika.

Dana 23.07.2021.godine,sud je donio   rješenje kojim je otvoren stečajni postupak nad imovinom stečajnog dužnika dok je za stečajnog upravitelja imenovao Merimu Eljazović dipl.ecc iz Bosanske Krupe.

Dana 28.02.2026.godine stečajni upravnik je podnio ovom sudu podnesak sa prijedlogom za zaključenje stečajnog postupka zbog nedostatka stečajne mase. 


Dana 10.06.2026.godine održana je skupština povjerilaca radi saslušanja stečajnog upravnika Merime Eljazović,predstavnika Skupštine povjerilaca i odbora povjerilaca na kojem je stečajni upravnik izjavio da u cijelosti ostaje kod svog prijedloga, 
te navodi da su se najvećim dijelom troškovi stečajnom postupka odnosili na naknadne stečajnog upravitelja kao i zarade početnog stečajnog bilanca troškove vođenja knjiga, slanja pošte, administrativne i sudske takse bankarske naknade i drugi troškovi iz dvostrano obavezujućih ugovora. Do dana podnošenja prijedloga za zaključenje stečajnog postupka 31.12.2025.godine dospjele obaveze stečajnog dužnika čine nenamire obaveze prema povjeriocima u iznosu od 44.569,06 KM i obaveze prema dobavljaču(Registar vrjednosnih papira -Sarajevo) u iznosu od 280,00 KM.Stečajni upravitelj je u izvještaju naveo tablerani prikaz po svim osnovama i to.tablerani prikaz Ukupan prihod stečajnog dužnika za period 23.07.2021.-31.12.2025.godine u iznosu od 255.783,16 KM,Ukupne troškove stečajnog dužnika 85.175,77 KM,zatim navodi i tabelarno prikazuje namirenje povjerilaca u stečajnom postupku gdje je od ukupno priznatih potraživanja u iznosu od 217.136,66 KM,povjeriocima isplaćeno  172.847,60 KM dok je neizmireno 44.289,06 KM.navodi da je saldo novčanih sredstava na računu stečajnog dužnika 43,56 KM te da ne postoje sredstva za dalji nastavak stečajnog postupka niti stečajna masa koja bi mogla biti predmetom prodaje i novčanog prihoda stečajnog dužnika dok za dalji nastavak stečajnog postupka koji se sastoji prevashodno iz Naknade stečajnom upravitelju,doprinosi,naknada odboru povjerilaca te ostali neophodni troškovi održavanja stečajnog dužnika,čine 5.135,05 KM za naredna tri mjeseca vodjenja postupkaTemeljem navedenog za nastavak stečajnog postupka ukupne obaveze koje bi se trebale predujmiti iznose  5.135,05 KM.

Kada se tiče stečajne mase stečajnog dužnika ista je prodana u toku stečajnog postupka putem javnog nadmetanja a ostvarena sredstva su putem diobe isplaćena povjeriocima. Trenutno stanje stečajne mase je da iste nema.

O svemu gore navedenom,stečajni upravitelj je sudu dostavio tabelarni prikaz priznatih i isplaćenih prijavljenih potraživanja sa jasno navedenom identifikacijom prijavitelja,iznosom prijavljenih potraživanja,iznosom priznatih potraživanja,iznosom osporenih potraživanja te u konačnici  tabelarno prikazao prijavljena priznata potraživanja povjerilaca te procentualni iznos namirenja svakog povjerioca prilikom Glavne diobe.


Stečajni upravitelj,na održanoj skupštini povjerilaca,ponovno predlaže zaključenje stečajnog postupka nad stečajnim dužnikom obzirom da stečajni dužnik ne posjeduje sredstva za dalji postupak odnosno ni za izmirenje trenutnih dospjelih obaveza gdje sveukupne obaveze nedostajućih sredstava iznose  5.135,05 KM.Sa stavom i mišljem stečajnog upravitelja u potpunosti su suglasni članovi skupštine.
U slučaju da nitko od povjerioca ne predujmi dovoljno novčanih sredstava za nastavak stečajnog postupka, predlaže zaključenje istog zbog nedostatka stečajne mase shodno odredbama člana 132. stav 1. Zakona o stečajnom postupku. Isto tako u slučaju da niko od zainteresiranih ne predujmi traženi novčani iznos u zakonskom roku, predlaže Općinskom sudu u Bihaću da nakon pravosnažnosti rješenja izvrši brisanje društva odlukom  iz sudskog registra zbog nedostatka stečajne mase za pokriće troškova stečajnog postupka, a temeljem  člana 359. tačka 1), pod e)  Zakona o privrednim društvima (»Službene novine FBiH«, br 81/15). 

Odredbama člana 132. Zakona o stečajnom postupku, između ostalog, propisano je da će stečajni sudija, ako se nakon otvaranja stečajnog postupka ispostavi da stečajna masa nije dovoljna ni za pokriće troškova stečajnog postupka, zaključiti  postupak osim  ako se predujmi dovoljan novčani iznos, da se u odnosu na taj predujam na odgovarajući način primjenjuju  odredbe člana 13. i člana 43. stav 4. ovog zakona, te da će prije zaključenja stečajnog postupka stečajni sudija saslušati predstavnika skupštine povjerilaca, stečajnog upravnika i povjerioce stečajne mase. 

Kako su u toku postupka provedene sve radnje propisane Zakonom o stečajnom postupku, to je i odlučeno kao u izreci rješenja   primjenom odredaba člana 132. stav 1. Zakona o Stečajnom postupku FBiH
PRAVNA POUKA:




                       
STEČAJNI SUDIJA
Protiv ovog rješenja  stečajni povjerilac



        Senja Džafić
i stečajni dužnik mogu izjaviti žalbu

Kantonalnom sudu u Bihaću u roku od

8.dana od dana prijema istog a putem ovog suda.
